_:nde0b38b3e5d24f949c825e8cb89e139cxb0
<http://schema.org/description>
"La ministra de Sanitat, Carolina Darías, ha anunciat que el govern espanyol invertirà més de 94 milions d&#039;euros en la renovació i l&#039;ampliació de més d&#039;un centenar d&#039;equips tecnològics sanitaris de Catalunya durant aquest any i el 2022. Aquesta dotació forma part del Pla d&#039;inversió en Equips d&#039;Alta Tecnologia que ha iniciat l&#039;executiu espanyol. Aquesta iniciativa té previst invertir 795 milions d&#039;euros en renovar i ampliar 847 equips del sistema estatal de salut. Aquest anunci per part de Carolina Darías ha arribat després que la ministra hagi fet una visita a l&#039;Hospital Clínic de Barcelona. El conseller de Salut, Josep Maria Argimon, ha acompanyat la representant de l&#039;executiu espanyol. Darías també ha conegut les instal·lacions de medicina nuclear i diagnòstic per la imatge de l&#039;Hospital de la Santa Creu i Sant Pau durant aquest dijous. Aquest centre és un dels que està previst que rebi part de la inversió per part del govern espanyol per renovar els seus equips. D&#039;altra banda, Josep Maria Argimon també ha ofert una informació important sobre la construcció del nou campus de l&#039;Hospital Vall d&#039;Hebron. El conseller de Salut ha dut a terme una roda de premsa davant de les obres al centre sanitari. Argimon ha explicat que aquest projecte costarà 276 milions d&#039;euros i veurà la llum l&#039;any 2028. El conseller assegura que la renovació consisteix en &quot;una transformació molt ambiciosa d&#039;un dels vaixells insígnia&quot; de la sanitat catalana. El nou campus comptarà amb nous edificis per farmàcia, urgències i logística i s&#039;habilitarà l&#039;espai perquè els veïns les instal·lacions amb més facilitat. El conseller de Salut reconeix que li agradaria que aquesta transformació fos més ràpida i admet que això ho han de fer possible els Pressupostos de la Generalitat. A més, assumeix la possibilitat que el sistema sanitari català quedi &quot;obsolet&quot; si no rep l&#039;ajuda d&#039;inversions."
<https://elmon.cat/politica/govern-estat-prometen-renovacions-sanitat-catalana-316617/>